На основу тачке 3.и 5. Одлуке о распуштању Скупштине општине Дољевац и образовању Привременог органа општине Дољевац („Службени гласник РС“; бр. 81/18), Решења о именовању председника и чланова Привременог органа општине Дољевац („Службени Гласник РС“, број 81/18), чл. 6а Закона о порезима на имовину (''Сл.гласник РС'', бр.26/01...68/14 др.закон), и чл. 37. ст. 1. тачка 14. Статута општине Дољевац (''Сл.лист града Ниша'', („Службени лист Града Ниша“, број 69/2008, 89/2010, 14/2012, 32/2012, 70/2012, 57/2013, 9/14, 26/15, 99/15, 100/16 и 75/18)),

Привремени орган општине Дољевац, на седници одржаној дана 29.11..2018. године, донео је

ОДЛУКУ

 О РАЗВРСТАВАЊУ НЕИЗГРАЂЕНОГ ГРАЂЕВИНСКОГ ЗЕМЉИШТА КОЈЕ СЕ КОРИСТИ ИСКЉУЧИВО ЗА ГАЈЕЊЕ БИЉАКА У ПОЉОПРИВРЕДНО ЗЕМЉИШТЕ У СВРХУ УТВРЂИВАЊА ОСНОВИЦЕ ЗА ПОРЕЗ НА ИМОВИНУ

Члан 1.

 Овом одлуком прописује се да се на територији општине Дољевац неизграђено грађевинско земљиште, које се користи искључиво за гајење биљака, односно садног материјала, односно шума, за сврху утврђивања основице пореза на имовину за пореске обвезнике који не воде пословне књиге, разврстава у пољопривредно, односно у шумско земљиште.

Члан 2.

 Гајењем биљака, односно садног материјала, односно шума, сматра се гајење (једногодишњих, двогодишњих, односно вишегодишњих) биљака, односно гајење садног материјала, односно гајење шума, које је класификовано у области пољопривреда, шумарство и рибарство, у складу са прописом којим се уређује класификација делатности.

Члан 3.

Порески обвезник ће остварити право из члана 1. ове Одлуке уколико Пореском одељењу достави измењену пореску пријаву и докаже да се предметно грђевинско земљиште користи као пољопривредно односно шумско. Измењену пореску пријаву и доказе треба доставити до 31.01.2019. године.

Члан 4.

 Ову Oдлуку објавити у ''Службеном листу града Ниша'' и на интернет страни [www.opstinadoljevac.rs](http://www.opstinadoljevac.rs).

Члан 5.

 Ова Oдлука ступа на снагу осмог дана од дана објављивања у ''Службеном листу Града Ниша'', а примењиваће се од 01. јануара 2019..године.

Број:436-21

У Дољевцу 29.11..2018. године

ПРИВРЕМЕНИ ОРГАН ОПШТИНЕ ДОЉЕВАЦ

ПРЕДСЕДАВАЈУЋИ

мр екон. Милош Вукотић